kardosdrur/scandi-wiki huggingface dataset:
While-løkke

En while-løkke er et begreb inden for programmering, som betegner en bestemt type af løkke. Begrebet stammer fra det engelske ord while, som betyder mens/medens, hvilket er fordi løkken gentager sig imens betingelsen er sand. While-løkken bruger man for det meste, når man ikke ved, hvor mange gennemløb man skal have af sine beregninger. Princippet bag en while-løkke er, at operationerne inde i selve løkken skal gennemløbes så længe et vist stop-kriterium er sandt.

En løkke af formen while(true) vil altså være en uendelig løkke medmindre, at løkken brydes på anden vis. Derimod vil while(false) aldrig vil blive gennemløbet. I mange tilfælde er stop-kriteriet et boolsk udtryk, men nogle sprog tillader andre udtryk som for eksempel C der bruger heltal hvor nul svarer til falsk og alle ikke-nul værdier svarer til sandt.

Eksempel

Java 
Her er et eksempel på, hvordan man i Java kan udskrive alle værdier af i, så længe i² er mindre end hundrede:

 public class WhileTest
 {
    public static void main(args[] a)
    {
       int i = 1;
       while (i * i < 100)
       {
          System.out.print(i + " ");
          i++;
       }
    }
 }
Outputtet for dette program vil således blive:
 1 2 3 4 5 6 7 8 9

COBOL 

  * Variabeldefinitioner er udeladt
  PROCEDURE-DIVISION.
 
  MOVE 1 TO IDX
  COMPUTE ( RES = IDX * IDX )
  PERFORM  UNTIL RES >= 100
     DISPLAY IDX
     ADD 1 TO IDX
     COMPUTE ( RES = IDX * IDX )
  END-PERFORM
 
  STOP-RUN.

I COBOL kan man ikke lave beregninger i en betingelse, så de må laves på forhånd.

C/C++ 

 void main(void)
 {
    int i = 0;
    while (i <= 100)
    {
       printf("%d ", i);
       i++;
    }
 }

Referencer 

Programmering
Michael Vartan

Michael Vartan (født 27. november 1968) er en fransk-amerikansk skuespiller. Han blev for alvor kendt som skuespiller, da han medvirkede i den amerikanske tv-serie Alias. Han har foruden Alias spillet med i blandt andet den romantiske komedie Never Been Kissed med Drew Barrymore samt filmene One Hour Photo med Robin Williams og Monster-in-Law med Jennifer Lopez. Han har desuden haft mindre roller i andre tv-serier som Venner og Ally.

I fritiden spiller Michael bl.a. hockey, guitar og maler. Desuden er han kæmpe fan af Star Wars-filmene.

Eksterne henvisninger 

 

Skuespillere fra Frankrig
Skuespillere fra USA
Gouda

Gouda har flere betydninger:
 Gouda (by)
 Gouda (ost)
 Gouda Rejseforsikring
Israelitter

En israelit er bogstaveligt en søn eller efterkommer af patriarken Jakob, også kaldet Israel i Bibelen. Andre navne for israelitter er "israelsønner", og "hebræer". Borgere i den moderne stat Israel kaldes israelere, ikke israelitter.

Ved en israelit menes der almindeligvis et medlem af den generation der ifølge Det Gamle Testamente udvandrede fra Egypten under Moses' og Arons ledelse. Israelitterne vandrede i Sinai-ørkenen i 40 år, indtil de nåede Det Hellige Land, og Moses døde. Ifølge Bibelen var israelitterne opdelt i 12 stammer og talte ca. 600.000 mand foruden kvinder og børn.

Før udgangen fra Egypten var israelitterne kendt som hebræere, fra hebraisk ivri, der betyder fra den anden side (af Jordan-floden). Senere blev israelitternes 12 stammer eksileret fra Det Hellige Land og kun to af disse tolv stammmer, nemlig Juda og Levi, har angiveligt overlevet som jøder. Sidenhen er jøder vendt tilbage til Det Hellige Land, som i dag kaldes Israel.

Israels tolv stammer 

Israels tolv stammer (Israelitterne) udgøres af

 Ruben
 Simeon
 Levi
 Juda
 Dan
 Naftali
 Gad
 Asher
 Issakar
 Zebulon
 Josef
 Benjamin

Navnene på de tolv stammer svarer til Jakobs tolv sønner.

Sommetider er stammerne Levi og Josef erstattet med Josefs sønner Efraim og Manasse.

Folkeslag i Asien
Det Gamle Testamente
Jødedom
Isak

Drengenavnet Isak stammer fra patriarken Isak. Navnet findes i flere variationer, her ordnet efter hyppighed, Isak, Isac, Isaac og Isaak. I alt er der cirka 750 der har en variation af navnet i Danmark ifølge Danmarks Statistik.

Navnet stammer fra Itzchak (hebraisk): Den der ler.

I Det Gamle Testamente var patriarken Isak søn af Abraham og bror til Ismael.

Kendte personer med navnet 
 Isak 1. Komnenos, østromersk kejser.
 Isak 2. Angelos, østromersk kejser.
 Isaac Asimov, russiskfødt amerikansk forfatter.
 Isaac Newton, engelsk matematiker, fysiker og astronom.
 Isaac Stern, russiskfødt amerikansk violinist.

Trivia 
 Isak Dinesen er pseudonym for Karen Blixen.

Kilder 

Drengenavne
Hebraiske ord og vendinger
Jennifer Garner

Jennifer Anne Garner (født 17. april 1972 i Houston, Texas, USA) er en amerikansk skuespiller kendt for sin hovedrolle i tv-serien Alias, som er instrueret af J.J. Abrams (Mission Impossible og Lost).

Efter at have studeret kemi på universitetet, besluttede Garner sig for at blive skuespiller. Hun blev optaget på Yale Drama School. Hun begyndte sin karriere med en rolle i tv-serien Felicity, hvor hun også mødte sin første mand, Scott Foley. Parret blev dog skilt i 2004. Garner fik rollen som Sidney Bristow i Alias i 2001. Hun var i en periode kæreste med sin medspiller Michael Vartan, der også spiller hendes on/off-kæreste i serien. I 2005 blev hun gift med skuespilleren Ben Affleck, med hvem hun har døtrene Violet Anne Affleck (født 2005), Seraphina Rose Elizabeth Affleck (født 2009) og sønnen Samuel Garner Affleck (født 2012).

Fritiden bruger hun på blandt andet kickboxing og madlavning.

Filmografi

Litteratur / kilder 
 Nicolas Barbano: Baben fra bibelbæltet (TM Tidens Mand nr. 4, 2005)

Eksterne henvisninger 

 

Filmskuespillere fra USA
Tv-skuespillere fra USA
Personer fra Houston

Hollywood Walk of Fame
Dansk L'hombre Union

Dansk L'hombre Union er en forening, der organiserer kortspillet l'hombre i Danmark. Unionen har en række medlemsklubber, især i Jylland (10 klubber) og på Fyn (12 klubber), mens der er færre medlemmer øst for Storebælt (3 klubber). Der er også l'hombreklubber, der ikke er medlemmer af unionen.

Eksterne henvisninger 

 Unionens hjemmeside

L'hombre Union
Aaron Antonovsky

Aaron Antonovsky (født 19. december 1923, død 7. juli 1994) var en israelsk-amerikansk professor i medicinsk sociologi og er kendt for den salutogenetiske idé og teorien om en Oplevelse Af Sammenhæng (OAS) (engelsk: Sense of Coherence, SOC).

Den salutogenetiske idé 
Ideen er at flytte fokus, fra en patogenetisk synsvinkel (fokus på det syge) til en salutogenetisk synsvinkel (fokus på det sunde), ikke for at erstatte den traditionelle lægevidenskab og behandling, men for at supplere. Han skelner i øvrigt mellem sund og rask og mellem syg og usund.

Antonovsky blev inspireret til Den salutogenetiske idé i 1970, hvor han undersøgte nogle israelske kvinder fra forskellige etniske grupper, og hvordan de tilpassede sig til overgangsalderen. Et af spørgsmålene var om kvinderne havde været i koncentrationslejr under 2. verdenskrig, og ikke overraskende kom han frem til at blandt de kvinder der havde været i koncentrationslejr var der færre (29%) som mente at de havde det godt fysisk og psykisk end blandt de der ikke havde været det (51%). Men Antonovsky fandt det meget interessant at hele 29% af de kvinder, der havde været i koncentrationslejr havde det godt fysisk og psykisk på trods, og bestemte sig for at flytte fokus fra spørgsmålet ”Hvorfor bliver mennesker syge?” til ”Hvad er det, der gør at mennesker holder sig raske og sunde til trods for alle de belastninger vi udsættes for?”..

Schilling, Mette 2007: Menneskets psykologi

Stressfaktorer 
Antonovsky skriver, at alle bliver udsat for stressfaktorer, dvs. alle de store og små situationer, som man ikke lige har et svar eller en løsning på men er nødt til at håndtere. Det kan være sygdom, konflikter, kriser og spændinger og at dette er en normal del af livet. Stressfaktorer kan være negative, men han mener også at visse stressede situationer kan være gavnlige og udviklende, da de giver os erfaringer, som kan gøre os i stand til at tackle nye stressfaktorer bedre. Stressfaktorer påvirker os forskelligt, nogle er bedre til at håndtere dem end andre. Han sætter lighedstegn mellem sunde mennesker og evnen til at håndtere stressfaktorer. Hvis man er usund, dvs. ikke kan håndtere stressfaktorerne, bliver de til stress, som kan være truende overfor både livskvalitet og helbred.

Oplevelse af sammenhæng (OAS) 
Evnen til at finde mening og sammenhæng i sine omstændigheder og derved håndtere de iboende stressfaktorer, kalder han også oplevelse af sammenhæng (OAS). OAS består af 3 delelementer som han kalder begribelighed, håndterbarhed og meningsfuldhed. Disse opnås ved henholdsvis forudsigelighed, belastningsbalance og delagtighed/deltagelse som vist i denne model:

Referencer 

Sociologer fra USA
Personer fra New York City
Diva (rock)

Diva er et bornholmsk band der i 1996 vandt DM i Rock. Bandet spillede melodiøst rockpop.

Diva blev dannet i sensommeren 1995 og måtte dele øvelokale med 10 andre bands. Diva meldte de sig i 1996 til DM i Rock og vandt i finalen. Tidligere vindere tæller bl.a. Zapp Zapp('90), Passion Orange ('92), Dizzy Mizz Lizzy ('93), Ludo X ('94), Melanies Breast ('95) og DIVA ('96).

Efter at have vundet DM i Rock skrev Diva kontrakt med EMI-Medley og arbejdede sammen med produceren Finn Jansen (Passion Orange, Kinky Boot Beast, Baal, Pockets m.fl.).

Morten Grønnegaard lavede desuden en special apperance på upcomming-bandet bellybutton's demo single fra 1999, hvor Morten sang backing.

Medlemmer 
 Morten Grønnegaard – Vocal/guitar
 Tim Stenstrop – guitar
 Jesper Hauschildt – trommer
 Tue Jørgensen – bas (Graduate)
 Allan Mattsson – bas (Cloak & Dagger)
 Tom Lund - bas

Udgivelser 
 1995 "DIVA"
 1996 DM i Rock, Nummeret Special Sundays
 1998 "Graduate"
 2004 "Cloak & Dagger"

Eksterne links 
 Anmeldelse af Cloak & Dagger I Gaffa Sep. 1998 
 Oversigt over DM i Rock vindere 

Rockgrupper fra Danmark
John Barry (filmkomponist)

John Barry (født 3. november 1933, død 30. januar 2011) var en engelsk filmkomponist. Han vandt fem Oscar-statuetter for sin musik, men blev mest kendt for sine mange bidrag til James Bond-filmene, hvortil han både leverede sange og instrumentalmusik.

Før filmkarrieren havde han succes som arrangør af mange pophits for kendte sangere såsom Tommy Steele, og ledede sit eget band, The John Barry Seven.

Han har også komponeret en række teatermusicals.

Filmmusik 
 Agent 007 jages (From Russia with Love, 1962)
 Goldfinger (1964)
 Agent 007 i ilden (Thunderball, 1965)
 Lynaktion Ipcress (The Ipcress File, 1965)
 Født til frihed (Born Free, 1966) Oscarvinder
 Løve ved vintertide (The Lion in Winter, 1968) Oscarvinder
 I hendes majestæts hemmelige tjeneste (On Her Majesty's Secret Service, 1969)
 Diamanter varer evigt (Diamonds are Forever, 1971)
 Alice i Eventyrland (Alice's Adventures in Wonderland, 1972)
 Manden med den gyldne pistol (The Man with the Golden Gun, 1974)
 King Kong (film fra 1976) (1976)
 Robin og Marian (Robin And Marian, 1976)
 Moonraker (1979)
 Hæv Titanic (Raise The Titanic, 1980)
 Høj puls (Body Heat, 1981)
 Frances (1982)
 Hammett (1982)
 Farlig vej til Kina (High Road to China, 1983)
 Octopussy (1983)
 Mit Afrika (Out of Africa, 1985) Oscarvinder
 Peggy Sue blev gift (Peggy Sue Got Married, 1986)
 Spioner dør ved daggry (The Living Daylights, 1987)
 Dobbeltspil (Masquerade, 1988)
 Danser med ulve (Dances with Wolves, 1990) Oscarvinder
 Chaplin (Chaplin, 1992) Oscarnominering
 Et frækt tilbud (Indecent Proposal, 1993)
 Specialisten (The Specialist, 1994)
 Det flammende bogstav (The Scarlet Letter, 1995)
 Han kom fra havet (Swept From The Sea / Amy Foster, 1997)
 Kodenavn Mercury (Mercury Rising, 1998)
 Enigma (2001)

Litteratur 
 Nicolas Barbano: Musikken i James Bond-filmene del 1+2, i 007 James Bond nr. 65 og 66, 1982-83, genoptrykt i Lydsporet nr. 3, 1991
 Svend Rasmussen: Navnet er Barry... John Barry, i Zoo Magazine nr. 11, 1997
 Lars Rix: Martinier, musik og mytologi, i Aktuelt, 19.12.1997

Eksterne henvisninger 
 
 
 John Barry på Det Danske Filmmusik Selskab (DFS)
 John Barry Prendergast på Planet Pulp
 John Barry 1933-2011: Den lækre lyd af luksus på Bries Blog-O-Rama

Komponister fra England
Filmkomponister
Oscar for bedste musik

Briter i 1900-tallet
Briter i 2000-tallet
Jackie Brown (film)

Jackie Brown er en amerikansk film fra 1997 og den tredje film instrueret af Quentin Tarantino. Pam Grier og Robert Forster har hovedrollerne, mens Robert De Niro, Samuel L. Jackson, Bridget Fonda og Michael Keaton udfylder andre roller.

Filmmanuskriptet er baseret på romanen Rum Punch af Elmore Leonard, men Tarantino foretog store ændringer i historien.

Medvirkende 
 Pam Grier som Jackie Brown
 Samuel L. Jackson som Ordell Robbie
 Robert Forster som Max Cherry: Forster vandt ved Oscaruddelingen 1998, en Oscar for bedste mandlige birolle for rollen.
 Bridget Fonda som Melanie
 Michael Keaton som Ray Nicolette
 Robert De Niro som Louis Gara
 Michael Bowen som Mark Dargus
 Chris Tucker som Beaumont Livingston
 Lisa Gay Hamilton som Sheronda
 Tom 'Tiny' Lister Jr. som Winston

Eksterne henvisninger 
  hos Miramax
 
 

Dramafilm fra USA
Amerikanske film fra 1997
Film instrueret af Quentin Tarantino
Exploitation-film
Kriminalfilm fra USA
Joaquín Sánchez

Joaquín Sánchez, eller blot Joaquín (født 21. juli 1981 i El Puerto de Santa María), er en spansk fodboldspiller, der for øjeblikket spiller for Real Betis. Hans primære position er som højre wing, hvor han med sin hurtighed og gode dribleegenskaber ofte er et farligt våben.
Joaquín er opvokset i den sydspanske by Sevilla. Han fik sin fodboldopdragelse i den "grønne" del af byen hos klubben Real Betis. Her spillede han gennem hele sin ungdom og i 1999 fik han så chancen på førsteholdet. Siden da blev det til 216 ligakampe med 32 mål til følge. I sommeren 2006 skiftede han til en anden spansk storklub, nemlig Valencia CF, og overgangssummen lød på € 25 millioner.
Den 24. juni skiftede han fra Valencia CF til Málaga CF på en 3-årig kontrakt.

I 2006 var flere store klubber intresseret i Joaquín. Han skrev kontrakt med Valencia CF, hvor han i første omgang fik tildelt nummer 15, men har dog siden skiftet til sit favoritnummer 17.

Klubkarriere

Landshold 
Joaquín har (pr. marts 2011) spillet 51 kampe og scoret fire mål for det spanske landshold. Han har repræsenteret sit land ved VM i 2002, EM i 2004 og VM i 2006.

Eksterne henvisninger 

 

Fodboldspillere fra Spanien
Fodboldspillere fra Real Betis
Fodboldspillere fra Valencia CF
Fodboldspillere fra ACF Fiorentina
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Michael Dingsdag

Michael Christiaan Dingsdag (født d. 18. oktober 1982 i Amsterdam) er en hollandsk fodboldspiller, der spiller for Grasshopper.

Dingsdag begyndte sin karriere hos amatørklubben DWS, som lå i Amsterdam, stedet hvor han blev født. Men hurtigt blev han opdaget af Vitesse's talentjægere. Han spillede fra 1999/2000 sæsonen for Vitesse's ungdom. Den 14. oktober 2001 debuterede Dingsdag på førsteholdet. Siden 2004/2005 sæsonen blev Dingsdag en af Vitesse's bedre spillere, og i sommeren 2006 blev han købt af SC Heerenveen. Klubben lejede Dingsdag i 1 sæson med den option at de kunne købe ham.

Karriere 

Fodboldspillere fra Holland
Fodboldspillere fra SBV Vitesse
Fodboldspillere fra SC Heerenveen
Fodboldspillere fra FC Sion
Fodboldspillere fra Grasshopper-Club Zürich
Herregårde i Maribo Amt

Herregårde i Maribo Amt.

Før kommunalreformen i 1970 bestod amtet af 6 herreder:

Falsters Nørre Herred 

Pandebjerg
Orenæsgaard
Valnæsgaard
Vennerslund
Gammel Kirstineberg
Ny Kirstineberg

Falsters Sønder Herred 

Skjørringe
Dalbyegaard
Gjedsergaard
Orupgaard
Corselitze

Fuglse Herred 

Nøbbøllegård
Lidsø
Binnitze
Vårskovgård
Havløkkegård
Strandholm
Søholt
Kjærstrup
Bremersvold
Lungholm
Højbygaard
Sædingegaard
Dansted
Christianssæde

Lollands Sønder Herred 
Højrebylund
Aalstrup
Gammelgård
Søllestedgård
Øllingsøe
Bådesgård
Rudbjerggård
Gottesgabe
Fredsholm
Knuthenlund

Lollands Nørre Herred 
Asserstrup
Frederiksdal
Vintersborg
Nøjsomhed
Pederstrup
Halsted Kloster
Haugård
Hellenæs
Holmegård
Alleenborg
Christiansdal
Stensgård
Sophinedal
Nakskov Ladegård
Sæbyholm
 Juellinge (Lolland) → Halsted Kloster

Musse Herred 

Ulriksdal
Idalund
Nørregård
Rosenlund
Egholm
Priorskov
Fuglsang
Aalholm
Agerup
Bramsløkke
Krenkerup
Berritsgård
Orebygaard
Nielstrup
Knuthenborg
Maribo Ladegaard
Engestofte

 
Maribo Amt
Ryszard Kornacki

Ryszard Kornacki (1940) var en polsk digter og forfatter. De sidste år boede han i Międzyrzec Podlaski, Polen.

 Wyjście z ciszy (1973),
 Szukanie człowieka (1975),
 Złote słońce słowa (1980),
 Puszka Pandory (1985),
 Miniatury (1988),
 Zapis dnia (1990),
 Słoneczna galeria przyrody – wiersze szczawnickie (1993),
 Czarna róża (baśnie i opowieści z Podlasia 1993),
 Wszystkie wątpliwości świata (1994),
 Na krawędzi absurdu (1995),
 Romeo Julia i czas (1997),
 Ciepły dotyk duszy (1999),
 Dopełnianie myśli (1999),
 Międzyrzec w życiorysy wpisany (I 2001, II 2003),
 Podlasie struna czysta (2002),
 Na skraju cienia (2003).

Børnebogsforfattere fra Polen
Digtere fra Polen
Novelleforfattere fra Polen
Essayister fra Polen
Mars (chokolade)

En Mars bar eller Mars er en chokoladebar produceret af Mars Incorporated. Baren er lavet af nougat, overtrukket med karamel og mælkechokolade.

Mars Bar er produceret af Mars Inc. og kan nævnes i sammenhæng med "lillesøsteren" Mars Delight samt Snickers, Bounty, Twix og Milky Way.

Chokolade
John Barry

John Barry henviser til forskellige artikler:

Navne 
 John Barry (filmkomponist) (1933-2011) – oscarmodtager for filmmusik.
 John Barry (US navy) – stifter af den amerikanske flåde (1745 – 1803).
Lir & Leftovers

Lir & Leftovers er et opsamlingsalbum udgivet i 2005 af Den Gale Pose. Det indeholder sang fra gruppens tre studiealbums, Mod Rov (1996), Sådan Er Reglerne (1998) og Definitionen af en stodder (2001) samt deres EP Flere Ho's (1996).

Spor 
CD 1:
 "Den Gale"
 "Spændt Op Til Lir"
 "D.G. Players" ft. Mark Linn
 "Bonnie & Clyde" ft. Szhirley
 "Nick's Groove"
 "København, København"
 "Rend Mig"
 "Cruise Control"
 "Dér" ft. Szhirley
 "Psykedelisk Barbeque"
 "To Sprog 1 Flow" ft. Knox
 "Generation W" ft. L.O.C., Dappa Don & Szhirley
 "Den Dræbende Joke"
 "La Coca Razzia"
 "Definitionen Af En Stodder" ft. Mark Linn
 "Proletar Superstar" ft. Szhirley
 "Super Jay"
 "Dommedag Nu"
 "Sådan Er Reglerne"
 "Det Sidste Ord" ft. Clemens, Kølig Kaj, Tjes Boogie, Tue Track, Bodil m.fl.
 "Spændt Op Til Røg" (Bikstok Røgsystem mix)
CD 2:

 "Den Danske Skole" (sveskalistiskfalddødomactionmanremix)
 "Bonnie & Clyde" ft. Szhirley (denmack radio remix)
 "D.G. Players" ft. Mark Linn (Soulshock & Karlin remix)
 "Definitionen" Af En Stodder" ft. Mark Linn, Orgi-E, L.O.C & Clemens (Part 2)
 "Definitionen Af En DJ" (static mix)
 "Den Dræbende Joke" (the copenhagen country club mix)
 "Spændt Op Til Lir" (strobo & streger mix)
 "Den Dræbende joke" (funkshow'et fuld vokal 5 svin til laid back mix)
 "D.G. Players" ft. Mark Linn (spanish fly clubmix)
 "Flere Ho's"
 "Den Dobbelte Sandhed"
 "Flere Ho's" ft. Natasja & Szhirley (part 2)
 "Vi Nævner Ingen Navne"
 "Beskyt Din Nakke" ft. Clemens & Isbjerg
 "På Stranden"
 "Jeg Har En Drøm" ft. Daniel
 "Boom Ping Ping"

Eksterne henvisninger 
 

Opsamlingsalbum fra 2005
Den Gale Pose-album
Den Gale Pose

Den Gale Pose (forkortet DGP) er en dansk rapgruppe, som startede deres karriere i slutningen af 1980'erne og fik stor succes i 1990'erne. Gruppen består af Jesper Dahl (Jokeren), Rasmus Berg (B), Nicholas Kvaran (Coldhands) og Blæs Bukki, som senere forlod gruppen, og blev medlem af Malk de Koijn.

Gruppen nåede at udgive tre studiealbums, hvor de to sange "Den Dræbende Joke" og "Spændt Op Til Lir" (begge fra Sådan Er Reglerne, 1998) var blandt gruppens største succeser. Gruppen vandt adskillige priser ved Danish Music Awards, inden de gik fra hinanden i 2002. Gruppen meddelte at være blevet gendannet i 2011. I 2018 døde Berg.

Historie 

I 1992-1995 var gruppen i Los Angeles under navnet Madness 4 Real, hvor de arbejdede som freelanceproducenter for Solid Productions. Solid Productions manageren Carsten Willer formåede dog at snyde gruppen så de ikke fik nogen økonomisk gevinst ud af opholdet i Californien.

Den Gale Pose har været med til at producere sange for navne som Eazy-E, MC Ren, Rakim, Ice Cube, MC Clemens og Outlandish. Under opholdet i USA fik de i alt udgivet 33 numre og 4 remixes på diverse plader, hvoraf flere har fået amerikansk guld, platin, og dobbelt platin. 

Gruppen vendte hjem til Danmark igen i 1996, hvor de udgav deres første album Mod Rov, der indeholdte hittet "Flere Ho's". I 1998 udgav de albummet Sådan Er Reglerne, der blev solgt i 38.000 eksemplarer og indeholdte hittet "Spændt Op Til Lir". Gruppen meddelte Warner, at de havde samplet nummeret Music & Lights af Imagination, men Warner fik ikke samplingen clearet, hvorfor gruppen aldrig har tjent penge på nummeret. Gruppen udgav tre år efter, i 2001, deres tredje album Definitionen af en stodder. I 2002 valgte gruppen at indstille arbejdet helt. Det førte til at Jokeren gik solo året efter.

Den Gale Pose offentliggjorde 3. marts 2011 i tv-programmet Go' Morgen Danmark, at de havde gendannet gruppen, og de gav samtidig en live-optræden i banegårdshallen på Københavns Hovedbanegård i selskab med sangerinden Szhirley.

Rasmus Berg døde den 6. november 2018 pga. sygdom.

Hæder 

{| class="wikitable"
! År
! Prisuddeling
! Modtager/nomineret arbejde
! Pris
! Resultat
|-
|align="center" rowspan="4"| 1999
|align="center" rowspan="5"|Danish Music Awards
| Den Gale Pose
| Årets Danske Gruppe
| 
|-
| "Spændt Op Til Lir"
| Årets Danske Hit
| 
|-
| Sådan Er Reglerne
| Årets Danske Rap Udgivelse
| 
|-
| "Spændt Op Til Lir"
| Årets Danske Radiohit
| 
|-
| 2002
| Definitionen af en stodder| Årets Danske Rap Udgivelse
| 
|-
|}

 Diskografi 
 Albums 
 Mod Rov 1996
 Sådan Er Reglerne 1998
 Definitionen af en stodder 2001

 EP'er 
 Flere Ho's 1996 (EP)
 Yeezy

 Opsamlingsalbum 
 Lir & Leftovers'' 2005

Singler 
 "Den Dræbende Joke" 1998
 "Spændt Op Til Lir" 1998
 "Dommedag nu!" 1999
 "Bonnie & Clyde" 1998
 "D.G.Players" 2001

Referencer

Eksterne henvisninger 
 

 
Har spillet på Roskilde Festival
Musikgrupper fra 1996
Kogt i Roen

Kogt i roen er et dansk standup-rock-band, som blev startet med inspiration fra grupper som Linie 3, Tørfisk, Lars Lilholt Band og Dubliners bandet blev startet i det herrens år 2004 og har allerede lavet to komplette udgivelser. Bandets formål er at få folk til at grine, og samtidig komme ud med noget god karma til publikum og sprede glæde og lykke.

Bandets medlemmer 

 Mikkel Mikjær Christensen (forsanger, violin, western guitar, bas mm.)
 Michael Daniel Sørensen (el-guitar, bas, trommer, sang/kor)
 Tobias Mikjær Christensen (sang, trommer, slagtøj, guitar, keyboard)

Alle medlemmer af orkesteret spiller mange flere instrumenter, her er nævnt de vigtigste.

Historie 

Bandet har rødder tilbage i gymnasielivet omkring Skive Gymnasium 2003, hvor bandet Conspiracy blev stiftet og fik indspillet fire egne numre, som primært havde et venstreorienteret anti-amerikansk budskab, medlemmerne fandt sammen, fra forskellige orkestre der var faldet fra hinanden, med ønsket om at spille egne musiknumre. Bandets aktivitetsniveau førte dog hurtigt til at Michael og Mikkel sammen med broderen Tobias stiftede bandet Kogt i roen, med inspiration fra kendte standup komikere, folkemusiken, rocken og poppen begyndte at spille og skrive musik.

Der arbejdes i øjeblikket på bandets femte plade, som forventes at blive udgivet i løbet af 2012.

Diskografi 
 Kogt i Roen – Næsten live! (2004)
 On tour – The Road ahead (2005)
 Alice i Roeland (2006)
 Kogt i Roen – Mens TC var i Føtex. (2007)

Eksterne henvisninger/kilder 
 Officiel hjemmeside

Rockgrupper fra Danmark